רב הילדים מבטאים פחדים ודאגות מסוגים שונים ובסיטואציות שונים. ישנו גם שוני בין חרדה בגילאים שונים, והטיפול וההתייחסות לחרדות אצל ילדים לעיתים שונות במהותן. ראשית כל חשוב להבין כי חרדות אצל ילדים הן שכיחות ועלולות להופיע בכל מיני שלבי גדילה והתפתחות באופן טבעי, ולכן יש לדעת לאבחן מתי חרדה היא טבעית ומתונה ומתי היא חורגת מגדר הרגיל ומצריכה טיפול והתייחסות מיוחדים.
בדומה למבוגרים גם ילדים מפתחים לעיתים OCD. אם נקדיש רגע וניזכר אנו בילדותנו, מרביתנו ניווכח שנהגנו לחשוב בצורה המאפיינת חשיבה מאגית הקשורה ל”הבטחה” שנמנע דבר רע מלהתרחש, ועשינו זאת גם ברמה ההתנהגותית כפעולה שיצרה רגיעה ממחשבה מאיימת. חלקנו, במידה כזו או אחרת, עושים זאת עד היום.